정조 13년 · 목
右議政蔡濟恭曰今番雨澤適時周洽不勝喜幸矣予曰果萬幸矣已去己酉亦是樂歲庚戌大有到今稱頌今若賴天之靈幸得登稔則宜有先事之慮儲穀之策預爲講究誠好矣濟恭曰今明年內儲得精實之穀以備不虞似好矣予曰頃聞湖南貿置穀物今爲幾何耶刑曹判書沈頤之曰見今已貿置者爲六萬石矣戶曹判書徐有隣曰湖南嶺南則庶可弛慮而京畿江原兩道穀簿元來不數故若値少歉則接濟之方每患艱辛土出亦不如兩南之饒足雖欲貿置非藉於他道猝難辦儲待今年秋成兩南如穀賤從便拮據以爲蓄儲之地好矣予曰北關自前頻歉粵在先朝戊申設賑己酉又賑而故相李宗城善爲區劃多有接濟之實效如北之人豈復易得乎有隣曰北道儲穀之道甚難他道之穀亦無貿遷之路故也予曰他道之穀雖難貿遷營邑需用穀物一一收聚則亦當不些矣有隣曰北道如欲儲穀則社倉之法雖難設施若於豐歲痛禁其賤視穀物之習又爲拮據儲置則可以爲不虞之備而最是湖西貿穀極難矣除留不足米以錢推代則歲可得三四千石殘邑守宰所失不些故有別般怪弊有難遽議而外此則無善策是可悶矣予曰貿穀一款詳問大臣後日次對稟處有隣曰璿源錄廳上下事一次奉審後欲爲上下而奉審非自下擅便之事故敢達矣予曰此是鄭一祥戶判時事耶癸卯年兩次修補時萬餘金物力盡入云乎有隣曰盡入云矣予曰中間消融雖極可駭所重有在奉審後只以容入物力上下則事面亦涉未安今番則卿其從便處之此後修補之時各別申飭俾無如前之弊○濟恭啓言日前諸臺聯箚有曰公車之堆積無日無虛此則猶屬文不可解而末端曰臣等取進止取進止之上書以臣等古今文集曾所未見奏御文字何等嚴重則政院所當往復釐改而旣已入徹不可無警請伊日在院承旨竝推考從之又啓言此喬桐前防禦使任嵂狀啓也以爲己亥改制之後管下五鎭三道舟師竝屬江都但有一司孤軍且江都置船之所殆同陸地若在兩弦水縮之時則雖有百艘將無所用而兩西海路俱通江華之後三南海路一自德積前洋戛過本島通于江都之後一自永宗通于江都之前而江都前洋有孫石項之險賊若知水勢險夷則豈捨德積平夷之路反取孫石至危之洋哉執此以究西南水路之要莫過於本島且軍校之聊生不過統禦營料布而移營之後旣多失哺吏民流離簽丁無路請令稟旨變通矣臣未見江都未能的知而竊聞公議皆以爲統禦營之移屬江都大有乖於古人制置之意爲害則多其利則無云矣當初改制旣知失宜則喬桐罷防營之名水使統禦之號竝皆還屬仍舊貫復設恐不可已矣敎以昨年本司回啓時草記批答已示微意欲觀形便計亦左矣到今關防便否旣知其如此則何嫌銷刻乎大於此之守總兩營或內或外況一閫乎依卿所奏今日政水使復設下批沁留之兼管稱號亦令罷去可也又啓言因前郡守李胤馥上疏龍川築筒事分付矣卽見平安監司鄭昌聖狀啓則以爲本府西南面有兩處空曠而若使築筒灌水則民家百餘戶監釜七十餘坐未免毀撤又其一則旣無水源地形偏高云矣道臣旣備陳民情之不願請置之從之又啓言頃因幼學趙▣上疏江華吉祥牧場許耕事行會矣卽見該留守尹承烈狀啓則以爲本場周迴幾二十里可以作畓者殆近五六十石落田不下數百石落牧馬昔爲四百餘匹今不過一百三十六匹移送本府所營煤音長峯等島牧場自有餘裕且本場東面浦口平開實爲南來帆檣下陸初程自仁富南水之間舟向江都則亦由是路戊申警備之日分兵露屯先此一面該牧場特許入耕請令稟處矣前後守臣與太僕爭論便否非止一再而俄於閤外聞之則司僕一提調以不可許民送言於有司堂云大臣之意旣如此則難以更議芧以守臣狀辭見之時平可以裕食警急可以得力以公以私恐不必持難矣敎以南來帆檣下陸初程爲本府大關防最要害半千馬匹餘只百餘在該寺得失似無損益況闢土開墾島民之情願又如許則地利人和政謂此也依狀請施行除非別般窒礙之端更勿爭難之意言于該寺可也漢城判尹鄭昌順曰聞備郞言則司僕一提調招致備郞以爲吉祥自有所重不可輕易許耕云矣予曰此牧場事自前互勝今番則依右相所奏亦何妨也濟恭曰所重云云似是八駿馬事也設或八駿果出於此豈有不可耕之理乎此必本寺有所收之物而自前持難矣又啓言湖西有二痼弊其一卽軍保米其一卽拯劣米蓋自減匹之後軍保所納只是六斗米似不至太若而但其旗隊總所收於一夫者洽爲十二三斗不如此則無以上納於軍門故民必百計圖免惟最窮無告者始乃屈首於此役旣逃之後徵及隣族十分矯革雖難遽議嚴飭各軍門捧上及情債無或濫觴又使該道臣嚴束守宰捧米勿委於旗總應捧六斗外不過一斗之剩則庶爲窮民一分息肩之道矣敎以備堂亦陳所見左參贊金華鎭曰若欲釐革莫如以錢代捧而軍餉亦難外邑收送之時軍門捧納之際着意檢飭無得容奸則庶有矯捄之效矣徐有隣曰軍保米一事前後聖敎若是勒摯將臣守宰若或體認豈無矯捄之道乎請以此倂飭京外敎以予所夙宵憧憧一念每在於仰述先大王減疋均役之盛德而惟此保米一事自十二斗減爲六斗者卽先大王惠澤之及民與減疋無異而減疋之木綿猶異於純錢升尺之長短麤細從中奸弊難以防戢況此米條所捧乎以是之故必欲一番釐正其勢末由蓋有軍門則自有軍校有軍校則自有糧餉訓局支放多靠度支經用而禁御兩營無此保米無以接濟此所以欲罷未罷齎意未施際聞右相所奏尤覺矜惻今若難於永罷餉米之制竝與收捧時操縱之弊而不禁則所謂保米依舊是坸役前十二斗之弊以此筵話出擧條自本司援例另飭諸道如是申飭之後如無釐弊之效現發於來頭繡衣之行方伯守令焉逭其罪以此申明分付又啓言沿海諸邑拯劣米之散給還捧比諸白徵無異五十步百步之間地部嚴督守宰恐㥘或以已納之稅大同移施於此而稅大同則疊督重捧以免罪過無告者惟民耳民情皆願以錢伐納而聞故相臣鄭弘淳以此陳達蒙允云蓋捧錢則易於了當捧米則輒有積逋設令歇定價直猶愈於積逋之每歸蕩減請拯劣米以錢代捧曉諭坊曲毋使一民有不知之歎有隣曰今年洪州一邑爲矯民弊請以錢納故考例許施矣蓋自當年條四兩次次遞減止於最久條二兩五錢而此是本曹規式惠廳則無之若自惠廳取倣本曹代錢之例自六兩以下遞減則其爲民弊恐無異於徵米此甚難處矣敎以無論戶惠廳一石代錢依詳定例磨鍊濟恭曰當年條則定以三兩當年以上則定以二兩五錢最久則特許二兩恐不違於寧失之義矣從之敎以今見戶惠廳極劣米抄錄者間有庚子條今爲十年之久下此亦不下七八年此無異舊還年年督徵虛實易致相混在小民豈不爲切若之瘼乎況致敗地方每不散在他道積年所受無暇辦納今年明年新受又漸增加言念沿邑民情寧不哀矜初不擧論則已前有靈城與故相之言今又有右相建白作錢之式始可以遍布諸路及今須有別般易行而易效之擧然後民可蒙其實惠此後拯劣米收捧一依舊還收捧新定式自戶惠廳前期頒令諸道而先從最近年條徵捧每年毋過一年未收著爲定式仍令廟堂行會諸道俾各曉諭沿邑民人無或有一夫一婦不聞不知而科外辦納之弊最久條甲辰以前拯米劣米一幷蕩減今以甲辰以前爲限意有所在伊年有蠲減之政而拘於各邑年條久近之各殊惠澤有不均之歎故耳幷以此意知悉又啓言總戎與守禦便是畿內南北兵使而總廳則大操之年減除軍米守廳依例收捧夫保米身役也渠之身旣已赴操於幾日之程則責出役米未知何義況其捧上之除浮費濫觴與俄所陳湖西無異不可不矯捄矣敎以筵退後詳問該廳草記稟處予曰南漢習操有保米之弊故在昔丙子年守禦使李喆輔欲行合操至有闕門外掛書之變伊後守禦使習操一事不敢生意竝與輪操而廢却蓋守禦廳規式習操後始爲散操故也因此而外邑之身隸軍籍者不識有組練之政是豈成說乎合操雖難遽行輪操則觀勢設行實合事理問于該廳從便定式好矣仍謂濟恭曰今筵卿之所奏多出爲軍民之意致卿此位者豈偶然乎必以惠民之方爲務也又啓言臣於月前行過平澤儒生數三十人以本縣鄕校不受復戶呈書稱冤問諸邑倅則言果不誣州縣鄕校復戶之差次爲定載在大典而獨爲見漏誠爲欠典請令度支考案出給從之又啓言日前懸房稱以各宮馬直輩廉價厚取仍爲撤屠三日銷房渠輩果若有冤訴之法司訴之廟堂寧有不禁之理而不此之爲肆然撤屠此其計欲恐動朝廷充其意欲也懸房行首已移法司刑配而若但如此則馬直輩必不無增氣倍肆之患內司次知旣管各宮馬直若不能嚴束罪有所歸廟堂草記論勘請以此意申明知委從之敎以旣聞之後廛人不可刑配而止不飭之堂上亦爲罷職宮奴作弊事次知中官亦爲査勘可也○有隣曰臣於陸寢公廨修改事有所陳達矣前有英陸已例後有恭順陸已例今年春奉審執頉各陸園墓公廨修改略倣此例自戶惠廳參量容八區劃物力使陸園墓官兼監役監董修改而其中如有報禮曹取用者則依例許施自開月限以未涷前隨綬急次次擧行官員則觀其生熟稟旨相換修改後期限內有頉者隨現論勘不謹典守之人從實殿最事嚴明定式而繼此修補之道陸還之論誠爲的當詳究定制爲宜敎以事係陸寢禮判旣兼惠堂亦陳所見禮曹判書李在簡曰依戶判所奏施行似好矣敎以右相之意何如濟恭曰公廨修改每患不堅緻蓋由京監役與計士輩不肯看作自已事故也若使陸官兼監役又有定限內有頉抵罪之法則不得不務爲堅實續續修補又莫如陸還矣從之又啓言限滿漕船自京江直發賣與否頃有稟處之命矣限滿漕船之回泊本倉摘奸狀聞待改造發賣法意有在而特敎擧行不在此限若知限滿的實而因特敎自京發賣則京江船隻庶幾有裕矣第念限滿船自有從井間移劃軍門之例今若從便發賣則軍門劃送之規又將廢却雖以發賣言之若或有勒買與毀用之弊則亦非裕京船軫漕卒之本意今年則勿拘軍門劃送之規仍令漕卒輩私賣於京江勒奪毀用等弊另加禁戢兩湖船本曹句管嶺南船惠廳句管請以此下詢大臣及惠堂予問大臣及惠堂濟恭在簡皆以爲然從之敎以戶惠廳句管禁戢使沾漑之利兩及於漕卒江民以除營門勢家勒買之弊固好而雖營門勢家準給而和買仍爲使用則聊賴者亦江民與漕卒也戶惠廳稱以句管操縱索賂於賣買之除則以弊救弊豈有新效以此知悉各別察飭又啓言因中部民李京得等上言訓局願留軍李尙九褒賞事有詳査稟處之命矣詳査京兆文蹟招問訓局校吏且招見其所濟活中十六人則其言如出一口矣凡私賑拯溺雖出一時之意氣猶有褒典今此尙九秉心仁善累十年如一日濟活成就又過數十人合有別般褒奬之典予問右相濟恭曰今世此人豈易得乎戶判旣得實蹟朝家激勸之政宜有褒賞矣敎以特爲加資以示褒奬之意○在簡以平市提調啓言近來民習無嚴市民往往有銷廛撤市之擧此後則無論本事曲直該廛頭頭入直爲嚴刑定配請以此定式從之又啓言永寧殿有頙處待快晴修改事前已草記家允矣今則兩意開霽移還安修改請擇日擧行從之又啓言三聖祠祭品祭式事纔已關問諸道又方問議大臣閣臣文任該道報狀上來後始可覆奏而移安擇日在於來初一日其前無以及期稟處今番移安祭則請姑先依狀請施行從之敎以待其回牒亦爲問千大臣後稟處○繕工提調李文源啓言恭陸順陸公廨今已異役光陸章陸公廨又將次第修改矣敎以光陸公廨修改先爲始役而順陸官林秉遠稔知其勤勵近日益驗其解事幹務以秉遠移換本陸官仍差兼監役擧行與本陸令姑爲權換可也予曰兵判於此等役事自來鍊熟光陸公廨修改處先爲看審而永祐園白虎遞莎草修改處亦爲從近奉審此後以陸園役事往來時密符仍佩只爲言送政院可也○昌順啓言式年京外帳籍畢磨勘後有獻民數之例而今年咸鏡道見方設賑有待秋磨勘之命矣當待咸鏡道帳籍上來乎先以已磨勘之京外帳籍獻民數乎敎以依例獻數咸鏡道則以前式年戶口載錄待其上來改付標○頤之啓言果川殺獄罪人金有才有考律稟處之命矣殺獄罪人之減死者本無律名若欲旁照則過失殺似或近之過失殺例以絞罪收贖給付家人此囚無論有心無心明有手犯直以過失勘斷收贖白放太不相當矣敎以卿言旣出守法之意不負執藝之責擬律一款置之金有才嚴刑減死定配○訓鍊大將李柱國啓言訓局軍兵科米自六斗至十二斗而該哨諸費專責於諸軍料米中故六七斗所餘只是三四斗而已其中痼弊卽該哨時任與曾經哨官千總把總別將中軍父母己妻四喪賻儀也臣意則時任外曾經者賻儀一倂革罷則庶爲支保之一端矣敎以右相之意何如濟恭曰軍兵難支之弊雖曰年久遵行旣知其弊則不可不革退成節目施行似好矣從之敎以大抵訓局軍兵卽輦下親兵宿衛扈駕其勞實爲諸營之最創設已久弊瘼蝟集曾聞以收斂出斂之弊極爲矜悶昨年前領相在本營都提擧時特提此弊與該將臣使卽爛議釐正而因徑遞未果今聞訓將言必欲自任釐正極爲得宜卿且管本局與之相議賻儀一事外諸般徵斂之謬例以至哨中雜費援例各別詳覈存減俾有一新之效○承旨李書九啓言次對已退而玉堂始爲進前請推考敎以飭敎未久又復如是不可推考而止遞差又啓言喬桐府使陞爲水使江華府所屬統禦營還屬喬桐事命下矣江華留守尹承烈所佣京畿水軍節度使兵符新除水使申大謙處使之傳授申大謙水軍防禦使所佣密符亦使仍佣敎書請令知製敎撰出與諭書賚送從之